9. 6. 81 De Europæiske Fællesskabers Tidende Nr. C 138/3 
Udtalelse om forslag til Rådets afgørelse om vedtagelse af et forsknings- og udviklings­
program for Det europæiske økonomiske Fællesskab vedrørende et avanceret automatisk 
oversættelsessystem 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. 234 af 12. september 1980, side 2. 
A. UDTALELSENS JURIDISKE GRUNDLAG 
Rådet besluttede den 4. august 1980 i medfør af artikel 198 i traktaten om oprettelse af 
Det europæiske økonomiske Fællesskab at høre Det økonomiske og sociale Udvalg om 
det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 185. plenarforsamling, afholdt i 
Bruxelles den 25. og 26. februar 1981, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — 
under henvisning til traktaten om oprettelse af Det 
europæiske økonomiske Fællesskab, særlig arti­
kel 198, 
under henvisning til anmodning af 4. august 1980 fra 
Rådet for De europæiske Fællesskaber om Udvalgets 
udtalelse om forslag til Rådets afgørelse om vedta­
gelse af et forsknings- og udviklingsprogram for Det 
europæiske økonomiske Fællesskab vedrørende et 
avanceret automatisk oversættelsessystem (!), 
under henvisning til beslutning truffet af Udvalgets 
formand den 23. september 1980 om at pålægge afde­
lingen for energi og nukleare anliggender at udar­
bejde udtalelse og beretning om forslaget, 
under henvisning til udtalelse vedtaget af oven­
nævnte afdeling på det 61. møde den 6. februar 1981 
(Ordfører: Friedrichs), 
under henvisning til forhandlingerne på den 185. ple­
narforsamling den 25. og 26. februar 1981 (mødet 
den 25. februar 1981) — 
enstemmigt 
VEDTAGET FØLGENDE UDTALELSE: 
Udvalget godkender forslaget, men har dog følgende 
bemærkninger at knytte dertil: 
(i) EFT nr. C 234 af 12. 9. 1980, s. 2. 1. Udviklingen af et automatisk oversættelsessy­
stem (Eurotra) er, på baggrund af de mange sprog i 
Europa og i henseende til den verdensomspændende 
kommunikation, et projekt, hvis gennemførelse er af 
stor betydning for mindskelsen af sprogbarriererne. 
2. Udvalget konstaterer, at den lingvistiske forsk­
ning og den tekniske udvikling af databehandlingen 
har tilvejebragt grundlaget for, at man kan give sig i 
kast med udviklingen af et sådant system, »hvormed 
man hurtigt og økonomisk kan producere oversættel­
ser af høj kvalitet samtidigt på alle fællesskabsspro­
gene«. Det er imidlertid Udvalgets opfattelse, at der 
er store vanskeligheder, som skal overvindes, førend 
man kan nå dette mål. Det tænker især på det pro­
blem omkring korrekt gengivelse af det meningsmæs-
sige indhold, som i særlig grad opstår i forbindelse 
med automatisk oversættelse. Udvalget er dog ud­
mærket klar over, at enhver oversættelse — det være 
sig automatisk eller ej — bør kontrolleres. 
3. Af disse grunde finder Udvalget det vel optimi­
stisk, når det hedder: »Efter gennemførelsen af det 
femårige program vil Fællesskabet og medlemssta­
terne råde over det mest avancerede flersprogede 
oversættelsessystem, som vil kunne finde udbredt 
anvendelse inden for industrien, hvilket vil være en 
indtægtskilde på internationalt plan«. Der er for det 
første ikke tale om indtægtsmuligheder for Fælles­
skabet, men snarere om eventuelle afsætningsmulig­
heder for producenter af et sådant automatisk over-
sættelsesanlæg. For det andet er projektets anvendel-
Nr. C 138/4 De Europæiske Fællesskabers Tidende 9. 6. 81 
sesmuligheder begrænsede, da der skal udarbejdes en 
ordbog indeholdende 20000 indførelser. Potentielle 
brugere er derfor nødt til at udvikle en særlig ordbog 
til deres specielle anvendelsesformål. 
4. Udvalget finder det nødvendigt, at der i forbin­
delse med projektet ses nærmere på dets eventuelle 
sociale og kulturelle følger på lang sigt. Selv om man 
antager, at et automatisk oversættelsessystem af for­
skellige grunde (nødvendigheden af kontrol, stigning 
Udfærdiget i Bruxelles, den 25. februar 198 i efterspørgselen efter oversættelser) ikke vil påvirke 
det kvantitative behov for oversættere, kan oversæt­
terens erhvervsudsigter alligevel blive ændret væsent­
ligt. Det er Udvalgets opfattelse, at der, efterhånden 
som projektet skrider frem, må træffes foranstaltnin­
ger til at gøre den fornødne tilpasning så gnid­
ningsløs som muligt. Udvalget henviser i øvrigt til sin 
udtalelse om »Det europæiske samfund og de nye 
informationsteknologier — et fællesskabsinitiativ« 
(dok. ØSU 1357/80). 
Tomas ROSEINGRAVE 
Formand for 
Det økonomiske og sociale Udvalg